
A digitális analfabetizmus nemzetbiztonsági kockázatai

A digitális analfabetizmus a számítógépek, az internet, és a digitális rendszerek használatának hiányos ismeretét jelenti, ami korlátozza az egyének képességét a kiberfenyegetések kezelésére és a digitális környezet biztonságos használatára. Az egyén sebezhetőségére számos szegmens van hatással, ezek együttes hatása, illetve a kiberbűnözők eszköztárában egyre jelentősebb szerepet játszó, a célcsoport pszichés úton történő átverése, megtévesztése növeli meg a rendszerek, köztük a nemzetbiztonsági kockázatokat.
A katona a társadalmi egység része. Önmagán és családján keresztül ezernyi szállal kötődik a környezetéhez és nem vonhatja ki magát a fenti kockázatok alól, még annak ellenére sem, hogy az állományba kerülésével és pályája során még többszöri alkalommal esélyt kap arra, hogy tudatosuljon benne és ez által észlelje, elkerülje, elliminálja a veszélyt, illetve segítséget kérjen, ha mégis bajba kerül. A fenyegetés alatt álló katona hatékonysága csökken, ezáltal komoly kockázatokat is jelent az alkalmazhatósága, illetve a katonai nemzetbiztonság szempontjából.
Pályaművem célja, hogy elsősorban empirikus úton keressek választ arra, hogy a technológiák fejlődését leköveti-e a felhasználók tudásának és tájékozottságának gyarapodása; a társadalom egyes szereplői egyedül, önmaguk képesek-e tartós sikert elérni; a digitális analfabetizmus egy bizonyos szint felett kihat-e egy ország nemzetbiztonságára.



